**A Nyíregyházi Települési Értéktár Bizottság rajzpályázatot hirdet**

**„****Városalapító atyáink nyomában” címmel**

1. **A pályázat célja**

A nyíregyházi értékek felkutatása és a Nyíregyházi Települési Értéktárba felvett nemzeti értékek népszerűsítése. A Bizottság azt szeretné, ha olyan rajzokat készítenének a pályázók, melyek a Nyíregyházán található nemzeti értékeinket ábrázolják.

1. **Pályázati feltételek**

A pályázaton kizárólag egyéni alkotók vehetnek részt.

**Amennyiben a pályázó a pályázat benyújtásának időpontjában a 18. életévét még nem töltötte be, minden benyújtott dokumentumot, nyilatkozatot a törvényes képviselőnek is alá kell írnia, ellenkező esetben a pályázatot nem áll módunkban figyelembe venni.**

Egy pályázó max. 2 db. 2022-ben vagy 2023-ban készült, A/4-es méretű fekete-fehér vagy színes, hagyományos (nem digitális) technikával készült alkotással nevezhet.

A rajzokat elektronikusan is kérjük beküldeni az **ertektar@nyiregyhaza.hu**e-mail címre.

Minden alkotás hátoldalára nyomtatott betűkkel fel kell írni a rajz címét, és a készítő nevét.

Az eredményhirdetésre és a rajzok kiállítására 2023. évben kerül sor Nyíregyházán.

A szerző a rajz(ok) beadásával tudomásul veszi a pályázati feltételeket. A feltételek el nem fogadása automatikusan kizárja az alkotót a pályázatból.

1. **Díjazás**

A pályázat nyerteseit értékes nyereményekkel jutalmazzuk.

1. **Az alkotások elbírálása**

Az alkotásokat 3 főből álló szakmai zsűri bírálja el. A zsűri döntése végleges, az ellen fellebbezési lehetőséggel élni nem lehet.

**A határidő után beérkezett, hiányos, a kiírásnak nem megfelelő pályázatokat nem áll módunkban figyelembe venni a pályázatok elbírálásakor. A benyújtást követően hiánypótlásra nincs lehetőség.**

A Bíráló Bizottság nem értékeli és megsemmisíti azokat a rajzokat, amelyek tartalma rasszista, erőszakos, megkülönböztető vagy bármely személyre, csoportra vonatkozóan bántó.
A pályázó rendelkezik a pályázati kiíráshoz mellékelt nevezési lapon, hogy a pályázat kiírója kiállításon és online felületen stb. történő megjelenésre a rajzokat szabadon felhasználhatja, valamint rendelkezik az adatok/személyes adatok kezeléséről a hozzájáruló nyilatkozatban.

A pályázó felelőssége, hogy a rajz nem sért szerzői, erkölcsi, és személyiségi jogokat. A pályázó kijelenti, hogy a rajzokat saját maga készítette. Ellenkező esetben a szervező nem vállal felelősséget az ebből eredő jogvitákban.

1. **A pályázat beküldése**

Pályázatot csak pontosan kitöltött nevezési lappal és hozzájáruló nyilatkozattal fogadunk el.

**A nevezési lap, a hozzájáruló nyilatkozat és a rajzok beérkezésének (elektronikus és postai út) határideje: 2023. március 31.**

A nevezés ingyenes!

**A teljes pályázati anyagot** (**nevezési lap, hozzájáruló nyilatkozat és a rajz/rajzok) 2023. március 31-ig postai úton és e-mailben kell eljuttatni az alábbi címre:**

* Móricz Zsigmond Megyei és Városi Könyvtár – Tomasovszki Anita igazgató, 4400 Nyíregyháza, Szabadság tér 2. a borítékra írják rá: **„Városalapító atyáink nyomában” c. rajzpályázat**
* ertektar@nyiregyhaza.hu

**VI. A pályázók értesítése**

A pályázat kiírója minden pályázót értesít az eredményhirdetés helyéről és idejéről.

A pályázat kiírója a pályázati kiírást bármikor visszavonhatja, és a bíráló bizottság döntése alapján eredménytelennek nyilváníthatja.

**További információkért kérjük, figyelje honlapunkat!**